Eesti tantsib

"Eesti tantsib" oli Eesti Vabariigi 100. aastapäeva tähistamise raames toimuv kampaania. Projekti eestvedajad olid Eesti Rahvusringhääling (ERR) ja Eesti Tantsuagentuur ning see toimus 31. detsembrist 2017 kuni 31. detsembrini 2018. Kampaania käigus kutsuti kõiki – lapsi, sõpruskondi, töökollektiive, asutusi, üksikisikuid – üles kinkima Eestile 100. aastapäevaks spetsiaalselt selleks sündmuseks valitud tantsu. Selleks tuli tants selgeks õppida, tulemus üles filmida ning edastada video ERR-i veebilehele või jagada sotsiaalmeedias teemamärkega #eestitantsib ja #EV100. Projekt "Eesti tantsib" jätkas Soome 100. aastapäeva tähistamiseks ellu kutsutud kampaaniat "Koko Suomi tanssii". Projekti avaüritus toimus 31. detsembril 2017 kell 11.00, kui Eesti Televisiooni otsesaates "Sajaga juubeliaastasse" esitasid kümned tantsijad Vabaduse väljakul loo "Tuulevaiksel ööl" saatel "Eesti tantsib" projekti raames loodud tantsu. Projekti jaoks oli veebilehele err.ee/eestitantsib välja pandud viis spetsiaalselt loodud tantsu videot koos õpetustega. Valikus olid eesti tants, kaasaegne tants, ballett, show-tants ja tänavatants. Tantsude koreograafia lõid Teet Kask, Külli Roosna, Kenneth Flak, Liisa Laine, Alisa Tsitseronova ja Argo Liik. Tantsud loodi arvestusega, et nendega saaks hakkama igaüks sõltumata tantsukogemusest. Kõigi viie tantsu saateks kõlav muusika oli pärit Raadio 2 eestvedamisel kokku pandud ja 1. septembril 2017 avaldatud saja aasta hittide edetabelist. "Eesti tantsib" lõppes 2018. aasta viimasel päeval suure ühestantsimisega 16 linnaväljakul üle Eesti: Tallinnas, Tartus, Pärnus, Narvas, Rakveres, Jõhvis, Jõgeval, Paides, Kuressaares, Kärdlas, Võrus, Valgas, Põlvas, Raplas, Viljandis ja Haapsalus. Hinnanguliselt osales viimases ühestantsimises kokku 8000 inimest. Lisaks 16 ühestantsimise linnale toimusid üle Eesti ka mitmed omaalgatuslikud tantsuaktsioonid. "Suurprojekt "EESTI TANTSIB" saab avalöögi 31. detsembril 2017 Vabaduse väljakul!". tantsuagentuur.ee. Originaali arhiivikoopia seisuga 3. detsember 2018. Vaadatud 2. detsembril 2018. "Vana-aasta õhtul oodatakse kõik eestlasi suurele ühestantsimisele". menu.err.ee. 2. detsember 2018. Originaali arhiivikoopia seisuga 3. detsember 2018. Vaadatud 2. detsembril 2018. "Eestlased Londonis: tänavatants". menu.err.ee. 28.06.2018. Originaali arhiivikoopia seisuga 15.12.2018. Vaadatud 14.12.2018. "Tantsiv Soome kutsub kogu Eesti tantsima!". www.finst.ee. 30. detsember 2017. Originaali arhiivikoopia seisuga 15. detsember 2018. Vaadatud 14. detsembril 2018. "Galerii ja video: "Eesti tantsib" sai otse-eetris suure avapaugu". menu.err.ee. 31.12.2017. Vaadatud 2. detsembril 2018. "Raadio 2 selgitab välja saja aasta hiti". menu.err.ee. 01.09.2017. Originaali arhiivikoopia seisuga 3.12.2018. Vaadatud 3. detsembril 2018. "Eesti tants". menu.err.ee. 30.12.2017. Originaali arhiivikoopia seisuga 3.12.2018. Vaadatud 2. detsembril 2018. "Kaasaegne tants". menu.err.ee. 30.12.2017. Originaali arhiivikoopia seisuga 3.12.2018. Vaadatud 2. detsembril 2018. "Ballett". menu.err.ee. 30.12.2017. Originaali arhiivikoopia seisuga 3.12.2018. Vaadatud 2. detsembril 2018. "Showtants". menu.err.ee. 30.12.2017. Originaali arhiivikoopia seisuga 3.12.2018. Vaadatud 2. detsembril 2018. "Tänavatants". menu.err.ee. 30.12.2017. Originaali arhiivikoopia seisuga 3.12.2018. Vaadatud 2. detsembril 2018. "Galeriid ja videod: "Eesti tantsib" aktsioon lõppes suure Ühestantsimisega". ERR.ee. 31.12.2018. Vaadatud 1.02.2020. Projekti "Eesti tantsib" koduleht